33 בדין ברכת פירות שנשתנית צורתן - רשימות
קטגוריות: ש_ס / א ברכות / ברכות - הרב רפאל בהגר_מ שמואלביץ / עניינים / כיצד מברכין

א] כתב בתר"י, ז"ל, והפת שעושין מקטניות כגון פת של פולין וכיוצא בו נראה שאין מברכין עליו אלא שהכל וכו', וא"ת ולמה לא יברך על הפת של קטניות בפה"א כמו שמברך על הקטניות, וא"ת מפני שנשתנה למעליותא אישתנה דמעיקרא קטניות והכא פת, ואומר מורי הרב נר"ו דהכא מפני מעלתו ירד, דכיון שנשתנה ויצא מתורת פרי אין אנו יכולין לומר עליו בפה"א וברכת הפת אין אנו יכולין לומר ג"כ אלא בחמשת המינין על כן אנו מברכין עליו הברכה שכוללת הכל ואפי' הפת כדתנן ועל כולם אם אמר שהכל יצא נמצא שמפני שהגיע לשם פת חל עליו ברכת שהכל שכוללת הפת אף על פי שהיא גרועה, ואפשר לומר שמפני שדרך אכילתו והנאתו כל השנה היא כשהיא פרי ועכשיו יצא מתורת פרי ואין דרך הנאתו בכך לפיכך גרע מהברכה שלו, הלכך בפת של קטניות או בקמח שלהם שמבשלין אותו ועושין ממנו מאכל מברך תחלה שהכל ולבסוף בורא נפשות, עכ"ל.

ובביאור טעמא קמא דרבינו יונה, מ' בשו"ת חת"ס או"ח סימן נ' דאי"ז דוקא כשנעשה ממנו פת, אלא בכל שינוי מצורת הפרי, עיי"ש, וצ"ע דבל' רבינו יונה מ' דרק מפני מעלתו ירד.

והגר"ז בסימן ר"ב סי"ז כתב, ז"ל, ולסברא האחרונה מה שמברכים על פת קטניות שהכל נהיה בדברו אע"פ שאין לה עילוי אחר זהו מפני שהפת נשתנה ויצא מתורת פרי לגמרי יותר משינוי קמח או פירות הנימוחים או הנטחנים והנכתשים ביותר, עכ"ל.

ולפי דבריו נראה, דגם לטעמא קמא דרבינו יונה אם יהא עיקר דרכו בכך, מברכין עליו את ברכתו, ובזה ניחא משה"ק ע"ד רבינו יונה מהא דתנן חוץ מן הפת וכו', ומ' דבלא שתיקנו ע"ז המוציא, הי' מברך ע"ז בפה"א.

ואמנם רק בדרך בתרא הזכיר רבינו יונה להא ד

בברכת השוקולד כבר עמדו רבים, דלכאו' בדין לברך ע"ז בפה"ע, דאף לדעת הסוברים דדבר שנתרסק ואין צורתו ניכרת מברכין עליו שהכל, הרי מ"מ אם רוב דרך אכילת אותן פירות הוא ע"י ריסוק, מברכין עליו את ברכתו הראוי', וכמש"כ במ"ב סימן ר"ב סקמ"ד, והוא מבו' כן בד' התרוה"ד סימן כ"ט, וכיון דפולי הקקאו כל אכילתן הוא ע"י טחינה, בדין דיברכו ע"ז בפה"ע.

ויש שכתבו דיש לדמותו למש"כ הביאוה"ל בטעם הא דמברכין על הסוכר שהכל, ז"ל, ואין לנו טעם בזה לברך שהכל אלא לפי סברא השניה שזכר הרמב"ם והוא מפני שמשתנים ע"י האור וס"ל להרמב"ם דלא תקנו ע"ז ברכת הפרי שממנה יצא כיון שאין ניכר כלל לעין אדם שמפרי או מירק פלוני יצא דבר זה שהרי הוא עכשיו כחתיכת מלח ואין לברך בכגון זה אלא שהכל, עכ"ל, אך באמת נראה דל"ש טעם זה כלל בשוקולד, דודאי ניכר הוא שיצא מפולי הקקאו, דזהו צורתם, ול"ד לסוכר דהוא פנים חדשות לגמרי, שהרי הסוכר שבתוך קני הסוכר הוא נוזלי, וע"י האור מופרד הסוכר מהנוזל, ופנים חדשות באו לכאן.

אך באמת יתכן דהשוקולד דמי ג"כ לזה, דגם בזה מפרידים ע"י תהליך מיוחד את אבקת הקקאו משומן הקקאו הנקרא חמאת קקאו

תדע, שהרי המ"ב בסימן ר"ח דן באורך בדין פת קיטנית, ובדין פת שעושין מטערקע"שי וויי"ץ, עיי"ש, ולא דימהו לדין סוכר, והיינו משום דבפת קיטנית חשיב שפיר שניכר שיצא מקטנית זו, וכנ"ל.